Папуляцыя роўі, якая налічвала 160 птушак у 1995, атрымала тады статус “пагражаемага віду” (endangered), цяпер налічвае 450 дарослых асобін і статус пагрозы зніжаны да ўразлівага (Vulnerable). Колькасць паўночнага карычневага ківі нарэшце стабілізавалася ў апошнія гады пасля дзесяцігоддзяў зніжэння і складае амаль 18 тысяч асобін. Эксперты лічаць, што яна пачне павялічвацца, калі ахова віду не зменшыцца. Адпаведна прынятаму ў 1991 годзе Плану вяртання ківі (Kiwi Recovery Plan), патрабаваўся кантроль драпежнікаў, назіранне за вядомымі месцамі гнездавання і актыўны ўдзел у рэалізацыі плана мясцовай грамадзкасці. Акрамя гэтага, знойдзеныя яйкі забіралі і інкубавалі штучна, а потым выпускалі ў лес ужо вялікіх падрослых птушанят. Павялічаная такім чынам выжывальнасць маладых птушак прывяла да павелічэння колькасці відаў у прыродзе.